महिलाओं को स्वावलंबी बना रहा एसजेएमडीसी
भारतीयविपणन विकास केन्द्र (सीबीएमडी) से संबद्ध स्वावलंबी झारखंड माइक्रो वेलफेयर डेवलपमेंट सेंटर (एसजेएमडीसी), बिष्टुपुर ने शहर के विभिन्न क्षेत्रों की गरीब महिलाओं को लघु ऋण उपलब्ध कराकर स्वरोजगार और महिला स्वावलंबन का अलख जगा रही है।
इससे महिलाओं को महाजनों के मकड़जाल से छुटकारा मिल रहा है। साथ ही परिवार को आर्थिक सहयोग भी मिल रहा है। लघु ऋण से शहर की 1360 महिलाएं लाभांवित हुई हैं और अपने परिवार का सहारा बनी हुई हैं।
^एसजेएमडीसी शहर की गरीब महिलाओं के लिए वरदान साबित हो रही है। जिन महिलाओं को कोई बैंक या महाजन ऋण नहीं देते थे, उन्हें एसजेएमडीसी ने ऋण उपलब्ध कराकर स्वावलंबी बनाया है। यहां से ऋण प्राप्त कर व्यवसाय कर अपने परिवार का भरण-पोषण कर रही हूं।^ममता देवी,सोनारी, लाभुक, एसजेएमडीसी।
^एसजेएमडीसीबिना कोई गारंटर का गरीब महिलाओं को लघु ऋण उपलब्ध कराकर महिला सशक्तीकरण को बढ़ावा दे रही है। यह सराहनीय कदम है। मैं बैंक और अन्य संस्थान का चक्कर काटकर थक गई, लेकिन किसी ने ऋण नहीं दिया। बाद में एसजेएमडीसी के पास गई। वहां से अासानी से लघु ऋण मिल गया। इसके बाद छोटे व्यापार कर अपनी परिवार का भरण-पोषण करती हूं।^सरिता देवी,कदमा,लाभुक,एसजेएमडीसी।
इनके सहयोग से जमा होती है ऋण की राशि
समाजसेवीबेली बोधनवाला, रमेश अग्रवाल, दिलीप गोयल, चंदूलाल भालोटिया, गजानंद भालोटिया, गोविंद दोदराजका, अनिल अग्रवाल, दिनेश सोंथालिया, धनंजय सिंह, योगेश मल्होत्रा, इंदर अग्रवाल, एसएन ठाकुर, हीरालाल सिन्हा, अशोक केडिया, बिमल कुमार जैन, बिनोद कुमार सिंह।
इनके योगदान से चलती है संस्था
चेयरमैन: मुरलीधरकेडिया, महानिदेशक: मनोजकुमार सिंह, निदेशक: बंदेशंकरसिंह, निदेशक: अशोकगोयल। येमिली उपलब्धि : महिलाएंसिलाई, ब्यूटी पार्लर, सब्जी दुकान, चाय-नाश्ता दुकान, पान का ठेला, छोटे जेनरल स्टोर, कपड़ा खरीद-बिक्री का कार्य, मेस का कार्य कर स्वावलंबी बनकर अपनी आर्थिक जिम्मेदारी संभाल रही हैं और अपने परिवार में आर्थिक सहयोग कर रही है। इसक्षेत्र की हैं महिलाएं : सोनारी,कदमा, बिष्टुपुर, साकची, काशीडीह, जुगसलाई, बागबेड़ा। तीनचरण में 1360 महिलाओं को मिला ऋण :संस्था ने अब तक तीन चरणों में 1360 महिलाओं को ऋण प्रदान किया है। इसमें प्रथम चरण में प्रत्येक महिला 10,000 रुपए, द्वितीय चरण में 15,000 रुपए और तृतीय चरण में 20,000 रुपए ऋण दिया गया है।
^स्वावलंबी झारखंड माइक्रो वेलफेयर डेवलपमेंट सेंटर (एसजेएमडीसी), बिष्टुपुर का गठन महिला सशक्तीकरण के उद्देश्य से शुरू किया गया। यह महिलाओं को स्वावलंबन हेतु रोजगार के लिए लघु ऋण प्रदान करती है। संस्था की सोच है कि बैंकों की प्रक्रिया इतनी जटिल है कि महिलाओं को लघु ऋण नहीं मिल पाता है और वे मजबूरी में महाजनों के चंगुल में फंस जाती हैं। अधिक ब्याज पर ऋण लेती हैं, जिसे चुकाने में पूरी कमाई देनी पड़ती है। फिर भी वे कर्ज के बोझ से नहीं उबरती हैं। उससे निजात दिलाने के लिए समाज के सक्षम लोगों से एक वर्ष-दो वर्ष के लिए ब्याज रहित ऋण लेकर अभावग्रस्त महिलाओं को लघु ऋण उपलब्ध कराया जाता है।^मनोज कुमारसिंह, महानिदेशक ,एसजेएमडीसी।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva